Egykaros, termosztátos csap

A kar elfordításával a csap karján lévő piros gombot az alatta lévő hőfokskála kiválasztott értékéhez állítva biztosítottuk, hogy a csapból a vízmennyiségtől és az egyéb, zavaró körülményektől függetlenül mindig a beállított hőmérsékletű víz folyjék. A továbbiakban a csapot a kar felemelésével ki kell nyitni, és máris a megszokott hőfokú vizet kapjuk. A képen bemutatott csapon lévő piros gombnak másik funkciója is van. A hőfok beállításakor a kar biztonsági okokból a 38 °C-os állásban megakad, és csak a gomb benyomásával kiiktatható retesz feloldásával lehet nagyobb értéket beállítani. A melegvíz-termelő berendezéssel összefüggő, tárgyalt problémák természetesen az egykaros termosztátos csapoknál is fennállnak.